Diari Oficial de la Generalitat Valenciana


Sumari del DOGV 6633, del 19-10-2011 (2011/9990)

Notificació de la sentència dictada en el judici ordinari número 1660/2010.
---------------------------------------------------------------------------

### Dades del document

Número de DOGV
:   6633

Data del DOGV
:   19-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9990


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici ordinari número 1660/2010. [2011/9990]  
Judici ordinari 001660/2010  
Part demandant: Banco Santander, SA.  
Part demandada: Mihai Chiscan.  
Sobre: ordinaris.  
Castelló de la Plana, 23 de setembre de 2011. En el judici a què es fa referència, s'ha dictat la resolució que té el text que, literalment, és com segueix:  
«Sentència número 107/2011  
Castelló de la Plana, 15 d'abril de 2011.  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist aquestes actuacions de judici ordinari, promogudes per la procuradora Dolores María Olucha Varela, que actua en nom de Banco Santander, SA, dirigit per la lletrada María Dolores Monsonís Chordá, contra Mihai Chiscan (en rebel·lia), i atesos els següents:  
Antecedents de fet  
Primer. La procuradora Dolores María Olucha Varella, en la representació ja esmentada del Banco Santander, va presentar el passat 12 de juliol de 2010, en el Deganat dels jutjats d'aquest partit, un escrit amb el qual promovia judici ordinari, que per torn de repartiment va correspondre a aquest Jutjat, contra Mihai Chiscan, en base als fets i fonaments de dret que va estimar convenients, i sol·licitava que es dicte sentència en la qual es condemne el demandat a pagar a l'actora la quantitat de 8.218,08 euros, més els interessos de demora pactats des del 2 de març de 2009, fins el seu pagament total, amb imposició de les costes.  
  
Segon. Una vegada admesa a tràmit la demanda, es va acordar donar a les actuacions la tramitació establida per al judici ordinari de conformitat amb l'article 249 de la Llei d'Enjudiciament Civil (LEC), en relació amb l'article 399 i concordants de la mateixa llei processal civil.  
Tercer. Citat a termini de forma deguda, el demandat no ha contestat per la qual cosa han sigut declarats en rebel·lia.  
Quart. Complits els tràmits prevists en l'article 414.1 de la Llei d'Enjudiciament Civil i d'acord amb el que disposa aquest precepte, es va convocar les parts a una audiència prèvia al judici, assenyalant-se per a tal fi el dia 13 d'abril de 2011, a la qual no ha comparegut de forma deguda el demandat, limitant la part actora la prova a la documental i sol·licitant en conseqüència que, de conformitat amb l'article 429.8 de la Llei d'Enjudiciament Civil, es procedira a dictar sentència sense celebració de la vista, com així s'ha disposat.  
Cinqué. En la tramitació d'aquest judici s'han observat les prescripcions legals.  
Fonaments de dret  
Primer. Exercita el Banco Santander, SA, amb invocació dels articles 1.089, 1.091, 1.144, 1.256, 1.258, 1.822, 1.137 i 1.144 del Codi Civil, i 315, 316, 439 i 440 del Codi de Comerç, acció de reclamació d'una quantitat contra Mihai Chiscan, davant de l'incompliment de les obligacions contretes en virtut de la pòlissa de préstec subscrita el 3 de juny de 2008, des de el 5 d'octubre de 2008, que ha causat un saldo deutor segons la liquidació practicada en 3 de juny de 2008, de 8.218,08 euros.  
L'escrit de la demanda s'acompanya de la pòlissa de préstec (document número 2), el certificat de saldo lliurat pel Banc de Santander, SA, mateix (document número 3), i un burofax remés al deutor i el corresponent justificant de recepció, en què es comunica el venciment anticipat i el resultat de la liquidació (documents 4 i 4 bis).  
Segon. Davant de l'acció exercitada per la part actora, el demandat s'ha limitat a una actitud passiva. Precisament, la no-compareixença de la part demandada en determina la declaració de situació de rebel·lia o la continuació d'aquesta en aquesta situació. cosa que no implica un reconeixement de les pretensions contingudes en la demanda i recau sobre l'actora la càrrega de provar la certesa dels fets de què ordinàriament es desprenga, segons les normes jurídiques que hi són aplicables, l'efecte jurídic corresponent a les pretensions de la demanda i de la reconvenció. No obstant això, tenint en consideració el voluntari i indolent procedir de Mihai Chiscan, que ha adoptat una conducta d'absoluta passivitat davant d'aquesta reclamació, així com la documental adjunta a l'escrit de demanda, que no ha sigut impugnada, cal considerar certs els fets de la demanda, i cal considerar que la quantitat reclamada en aquest procés és la que deu la demandada pel fet de no constar dades, fets o circumstàncies diferents de les presentades per l'actora i de les que es desprenguen fets extintius, impeditius o excloents del deute sol·licitat. En definitiva, la part actora ha acreditat de forma suficient, d'acord amb el que disposa l'article 217 de la Llei d'Enjudiciament Civil, els fets generadors dels venciments impagats, mentre que el demandat no han acreditat cap fet extintiu, excloent o impeditiu del naixement de l'obligació de pagament derivada de la subscripció del contracte que el vinculava amb l'actora.  
Tercer. Atés que la part actora ha complit les obligacions assumides, i que el demandat ha incomplit les seues quan va deixar de pagar les amortitzacions vençudes, ha de estimar-se vençut el préstec, de conformitat amb la corresponent condició general 7a, i es procedeix a la seua condemna a pagar el principal degut així com els interessos remuneratoris i de demora produïts, en aplicació dels articles 57 del Codi de Comerç i 1.091 i 1.258 del Codi Civil relatius a l'obligatorietat dels contractes i de les obligacions resultants d'aquests, 1.740 i 1.753 del Codi Civil i 311 del Codi de Comerç, relatius al contracte de préstec, dels quals deriva la naturalesa mercantil del contracte d'actuacions, i l'obligació del prestatari de tornar al creditor una altra quantitat de la mateixa espècie i qualitat als diners o altra cosa fungible rebuda.  
  
Quart. L'entitat creditora sol·licita expressament que els interessos de demora que, de conformitat amb la condició de liquidació 1a, serà superior en 10 punts percentuals a l'establert en les condicions particulars (13% mensual) es produïsquen sobre la quantitat total reclamada, la qual ja inclou els interessos de demora produïts fins [?] euros des de la data de l'última liquidació practicada. S'ha d'accedir a la petició realitzada per l'entitat creditora de que els interessos de demora pactats es produïsquen sobre la quantitat total reclamada des de la data de l'última liquidació, ja que,com s'exigeix en l'article 317 del Codi de Comerç, així s'ha convingut en la condició de liquidació primera.  
  
Sisé. D'acord amb el que disposa l'article 394.1 de la Llei d'Enjudiciament Civil, les costes processals s'imposen a la part demandada atés que s'han estimat les pretensions de l'actora de forma íntegra.  
Atés el que s'ha exposat, vistos els preceptes indicats i tots altres que hi són aplicables de manera general i pertinent al cas plantejat.  
Dispositiva  
Estime íntegrament la demanda interposada per la procuradora Dolores María Olucha Varella, en nom i representació de Banco Santander, SA, contra Mihai Chiscan, condemne el demandat a pagar a l'actora la quantitat de huit mil dos-cents díhuit euros i huit cèntims (8.218,08 euros), més els interessos de demora pactats des de el 2 de març de 2009 fins els seu pagament total, amb imposició de les costes.  
  
Notifiqueu aquesta resolució a les parts en els termes acordats, advertint-los que s'hi pot interposar un recurs d'apel·lació en contra, que es prepararà mitjançant un escrit dirigit a aquest Jutjat dins del termini de cinc dies hàbils des que es notifique i, amb els requisits de l'article 457 de la Llei d'Enjudiciament Civil. De conformitat amb el que disposa la disposició addicional 15a de la Llei Orgànica del Poder Judicial (introduïda per la Llei Orgànica 1/2009, de 3 de novembre), per a recórrer, la part recurrent haurà de constituir dipòsit per import de 50 euros, que es consignarà en el compte de consignacions d'aquest Jutjat, sense que puga tenir-se com a preparat el recurs si el dipòsit no estiguera constituït. Estan exempts de constituir el dipòsit: el Ministeri Fiscal, l'Estat, les comunitats autònomes, les entitats locals i els organismes autònoms dependents de tots ells.  
Aquesta és la meua sentència, de la qual es deixarà una testimoniança en les actuacions, que, jutjant definitivament en primera instància, pronuncie, mane i firme.  
Publicació. Aquesta sentència fou donada, llegida i publicada pel jutge que la subscriu, mentre celebrava audiència pública en el dia de la seua data, i assistit per mi, el secretari judicial. En done fe».  
  
Atés que es desconeix el domicili o la residència actuals de la part demandada, mitjançant la provisió de 13 d'abril de 2011, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència.  
  
Castelló de la Plana, 15 d'abril de 2011.- El secretari judicial: Alexandre Ros Ros.